钦定古今图书集成/明伦汇编/家范典/第041卷 > 《训子》许衡
## 钦定古今图书集成/明伦汇编/家范典/第041卷 > 《训子》许衡

“干戈恣烂熳，无人救时屯。中原竟失鹿，沧海变飞尘。
我自揣何能，能存乱后身。遗芳藉远祖，阴理出先人。
俯仰意油然，此乐难拟伦。家无儋石储，心有天地春。
况对汝二子，岂复知吾贫。大儿愿如古人淳，小儿愿
如古人真。”平生乃亲多苦辛，愿汝苦辛过乃亲。身居
畎亩思致君，身在朝廷思济民。但期磊落忠信存，莫
图苟且功名新，斯言殆可书诸绅。